Návrh
na súhlas na  začatie obstarávania  stavby
  Dostavba a prestavba budovy Štátnej opery v Banskej Bystrici

     Investičná akcia Dostavba a prestavba budovy Štátnej opery v Banskej Bystrici bola zaradená do programu priorít verejných prác na roky 2003 – 2005, ktorý bol schválený uznesením vlády SR č. 798 zo 17. júla 2002.  V Registri investícií Ministerstva financií SR je akcia evidovaná pod číslom 2408S010121821/ 3155.

     Vzhľadom na predpokladanú cenu predmetu obstarávania a v zmysle uznesenia vlády SR
č. 963/ 2004, bod C.16 a prílohy k uzneseniu č. 7 z  13. 10. 2004 predkladá Ministerstvo kultúry SR na rokovanie vlády SR materiál  Návrh na súhlas so začatím obstarávania stavby – Dostavba  a prestavba budovy Štátnej opery v Banskej Bystrici s predpokladanou cenou predmetu obstarávania 197 mil. Sk a s predpokladaným termínom ukončenia stavebných prác v roku 2007.

     Plánovaná verejná práca sa navrhuje  v areáli Štátnej opery v Banskej Bystrici. Prestavba sa navrhuje v terajšej budove Štátnej opery a v podkroví budovy Národného domu na Národnej ulici v Banskej Bystrici, dostavba sa navrhuje  v preluke medzi budovou Národného domu a budovou súp. č. 4  na Cikkerovej ulici na pozemku, parc. KN č. 1426 získaného prevodom správy majetku vo vlastníctve štátu od Ministerstva pre správu a privatizáciu národného majetku SR. Celé územie navrhovanej verejnej práce sa nachádza v centrálnej mestskej zóne Banskej Bystrice v mestskej zástavbe Národná ulica.

Technická úroveň verejnej práce

Technická úroveň verejnej práce je daná skutočnosťou, že časť stavby je prestavba a rekonštrukcia a časť stavby je novostavba, t. j. riešenie stavby je podmienené vhodným skĺbením starej časti a novej časti z hľadiska tak prevádzkovo-funkčného, ako aj stavebno-technického.
       V súčasnosti má budova Štátnej opery na Národnej ulici v Banskej Bystrici nevyhovujúce priestory v javiskovej časti, chýbajú šatňové a prevádzkové priestory, skúšobné priestory, nevyhovujúce je orchestrisko, kancelárske priestory ekonomicko-hospodárskeho úseku
a riaditeľstva. Keďže na realizáciu novostavby divadla s operou nie sú finančné prostriedky, touto dostavbou a prestavbou terajšej budovy Štátnej opery sa doriešia nevyhnutné prevádzkové priestory pre činnosť Štátnej opery v Banskej Bystrici.
       Navrhovaná verejná práca dostavby a prestavby Štátnej opery  prevádzkovo nadväzuje na terajšiu budovu Štátnej opery a budovu Národného domu tak dispozične, funkčne, ako aj inžinierskymi sieťami, obslužnou a pešou komunikáciou. 
Dostavba Štátnej opery je v najvyššom podlaží horizontálne komunikačne prepojená s prestavbou podkrovia budovy Národného domu, pričom tento objekt je tiež prepojený horizontálnou komunikáciou s prestavbou opery. Objekty sú vo viacerých komunikačných úrovniach prepojené.
      Mesto Banská Bystrica s uvedeným stavebným zásahom súhlasí, ako aj so skutočnosťou, že podkrovie Národného domu bude mať v budúcnosti oddelené od svojich priestorov a bude ho užívať Štátna opera. 

Využitie  priestorov Štátnej opery po uskutočnení rekonštrukcie
	
	Realizáciou dostavby a prestavby sa vytvorí nielen lepšie pracovné prostredie pre zamestnancov Štátnej opery, ale najmä väčší komfort pre návštevníkov a efektívnejšie využívanie daných priestorov.
	Zrekonštruované priestory budú primárne slúžiť Štátnej opere, hosťujúcim divadelným
a iným umeleckým súborom.
	
Multifunkčné využitie priestorov Štátnej opery

	Vzhľadom na potrebu efektívneho využívania priestorov Štátnej opery sa budú v priestoroch  Štátnej opery  realizovať aj ďalšie aktivity ako napr. konferencie, spoločenské akcie, prenájmy, koncerty, vystupovanie iných umeleckých súborov. Počas letných a divadelných prázdnin možno priestory  prenajať  iným súborom (napr. Divadlu z pasáže p. Dubačovej), na naštudovanie nových inscenácií, na organizovanie medzinárodných speváckych kurzov s využitím ubytovacích služieb a ponúknutie kurzov ako komplexného produktu.	

	Pre multifunkčné využívanie sú vhodné tieto  priestory:
a) hlavné javisko a hľadisko,
b) Bohéma klub,
c) skúšobné javisko,
d) skúšobňa orchestra,
e) kombinácia týchto priestorov.	

	Samozrejme,  prioritou zostáva využívanie priestorov Štátnou operou a len voľný časopriestor možno  využívať multifunkčne.

Následná tabuľka znázorňuje príklad využitia hlavnej sály Štátnej opery v roku 2008

	Január	Február	Marec	Apríl	Máj	Jún	Júl	August	September	Október	November	December	
1			sobota			nedeľa					sobota		
2		sobota	nedeľa					sobota			nedeľa		
3		nedeľa			sobota			nedeľa					
4					nedeľa					sobota			
5	sobota			sobota			sobota			nedeľa			
6	nedeľa			nedeľa			nedeľa		sobota			sobota	
7						sobota			nedeľa			nedeľa	
8			sobota			nedeľa					sobota		
9		sobota	nedeľa					sobota			nedeľa		
10		nedeľa			sobota			nedeľa					
11					nedeľa					sobota			
12	sobota 			sobota			sobota			nedeľa			
13	nedeľa			nedeľa			nedeľa		sobota			sobota	
14						sobota			nedeľa			nedeľa	
15			sobota			nedeľa					sobota		
16		sobota	nedeľa					sobota			nedeľa		
17		nedeľa			sobota			nedeľa					
18					nedeľa					sobota			
19	sobota			sobota 			sobota			nedeľa			
20	nedeľa			nedeľa			nedeľa		sobota			sobota	
21						sobota			nedeľa			nedeľa	
22			sobota			nedeľa					sobota		
23		sobota	nedeľa					sobota			nedeľa		 
24		nedeľa			sobota			nedeľa					
25					nedeľa					sobota			
26	sobota			sobota			sobota			nedeľa		sobota	 
27	nedeľa			nedeľa			nedeľa		sobota			nedeľa	
28						sobota			nedeľa				
29			sobota			nedeľa					sobota		
30			nedeľa					sobota			nedeľa		
31					sobota			nedeľa					

Komentár k tabuľke:

Produkcia Štátnej opery

	V tabuľke sa uvádza produkcia Štátnej opery (ŠO) len v sále, nezohľadňuje účinkovanie ŠO mimo sídlo organizácie, napr. účinkovanie na Zámockých hrách zvolenských, letné zahraničné účinkovanie v Japonsku a ďalšie účinkovania na iných scénach, ktoré nebude ovplyvňovať možnosť využitia sály pre iný subjekt. Produkcií ŠO v sále je 146 (predpoklad).

Nevyhnutne potrebný priestor na  skúšky

	Nevyhnutne potrebný priestor na skúšky je zredukovaný oproti dnešnému stavu,  a to
z dôvodu vybudovania skúšobného javiska v zrealizovanej dostavbe. Daný počet skúšok je nevyhnutný na javisku, keďže ide o konečnú fázu skúšobného procesu nových inscenácií. Ostatné skúšky sú potrebné na opakovanie hraného repertoáru z dôvodu náročnosti operných diel a treba ich skúšať v reálnom prostredí. Ostatné skúšky sú prenesené na nové skúšobne javisko a prebiehajú aj v deň predstavení.

Priestor na  iné multifunkčné využitie sály 

	Priestor na iné multifunkčné využitie budú  prioritne využívať iné umelecké súbory, umelecké školstvo a takisto budú vhodné na inú kultúrnu činnosť. Ďalej sa vytvára možnosť využitia na kongresy, prezentácie, prenájmy, školenia a inú doplnkovú činnosť.
Ako to vyplýva z nasledujúcej tabuľky  Porovnanie ukazovateľov v súčasnosti a plánu po rekonštrukcii  po realizácii celej investičnej akcie dochádza k viac ako k dvojnásobnému nárastu vo väčšine ukazovateľov. Ide o nárast počtu samotných produkcií, návštevnosti a celkových tržieb. Tabuľka zohľadňuje cenový nárast vstupného (pričom sa vychádza so zvýšenej kúpyschopnosti obyvateľstva), prenájmov priestorov, ako aj  zvýšenú návštevnosť z dôvodu väčšieho  komfortu a skvalitnenia prostredia pre divákov.
									
Porovnanie ukazovateľov v súčasnosti a plánu po rekonštrukcii
(vybrané výkonové ukazovatele za rok 2004 a predpoklad na rok 2008)           

	Počet predstavení	Návštevnosť	Tržby	
	Skutoč-
nosť
rok 2004	Plán
rok 
2008	Zájazdy + doma	Len doma		
			Skutoč-
nosť
rok 2004	Plán
rok 2008	Skutoč-
nosť
rok 2004	Plán
rok 2008	Skutoč-
nosť
rok 2004	Plán
rok 2008	 
Opera	41	54	9 460	13 000	9 244	12 000	984 088	1 500 000	
Opereta	22	30	5 197	11 000	3 697	10 000	648 466	1 100 000	
Muzikál	3	10	972	6 000	972	5 000 	68 040	800 000	
Koncerty	16	20	3 486	5 000	2 877	5 000	522 994	700 000	
Balet	18	25	4 142	6 500	3 592	6 000	385 566	1 000 000	
Zahraničie	15	15	6 321 	8 000	-	-	1 625 485	2 000 000	
Spolu	115	154	29 578	49 500	20 382	38 000	4 234 639	7 100 000	
Cudzie	9	30	1 168	15 000	1 068	15 000	183 541	1 200 000	
Bohéma klub
SPOLU:	2
126	20
204	100
30 746	1 000
65 500	100
21 550	1 000
54 000	5 000
4 423 180	100 000
8 400 000	
Prenájom budov	14	40	-	-	-	-	367 376	2 000 000	
SPOLU:	140	244	30 746	65 500	21 550	54 000	4 790 556	10 400 000	
 K zvýšeniu komfortu pre divákov dôjde najmä v týchto oblastiach:

a)	zlepšenie umeleckého zážitku prostredníctvom novej divadelnej techniky, väčšieho javiska, točne, lepšej akustiky,
b)	zlepšenie samotného diváckeho prostredia prostredníctvom klimatizácie, sociálneho zázemia,  bezbariérového prístupu pre imobilných divákov,
c)	 rozšírenie dramaturgickej pestrosti v činnosti ŠO, ale aj prostredníctvom hosťujúcich súborov, čo umožní prehĺbené javisko a presunutie skúšobného procesu na  novopostavené  skúšobné javisko.

Stavebné a technické riešenie stavby

      Objekt Národného domu sa budoval v tradičnej technológii. Zvislé nosné konštrukcie sú murované z tehál, stĺpy sú železobetónové, stropy sú železobetónové, v spoločenských priestoroch kazetové. Zastrešenie je sedlovými strechami s drevenou tesárskou konštrukciou, krov nad hľadiskom a javiskom kombinovaný s oceľovými prvkami. Krytina je škridlová. Výplne otvorov, okná a dvere sú drevené.
      
      V priebehu užívania objektu sa postupne vykonávali úpravy – novostavba v mieste juhovýchodnej fasády, zadná prístavba a nadstavba v dvornej časti, úpravy inštalácií a technológie javiska, ako aj interiéru hľadiska.

      Pri rekonštrukcii bude v existujúcej budove v priestore javiska zásah do nosných konštrukcií jeho rozšírením dozadu a rozšírením orchestriska smerom do hľadiska. Ďalšou dôležitou úpravou bude vybudovanie točne na javisku, ktorou doteraz javisko nebolo vybavené. Ostatné dispozičné úpravy budú len úpravou jestvujúcich priečok a využitím podkrovia nad skúšobňou baletu.

      Objekt dostavby sa vybuduje  ako monolitický železobetónový skelet s výplňovým murivom. Zastreší sa sedlovou strechou so škridlovou krytinou. Z hľadiska tepelno-technického sa dodržia aktuálne technické normy, pritom pri návrhu treba dbať na požiadavky zvukovej izolácie a akustiky. 

Predpokladaný rozpočet verejnej práce

a)	Príprava verejnej práce
Na základe zmlúv uzatvorených v súlade s vtedy platným zákonom č. 263/1999  Z. z. o verejnom obstarávaní na projektové a inžinierske služby, po zmenách DPH a iných vplyvov je cena týchto prác vrátane DPH  8 548 960,- Sk.

b)   Stavebná časť (stavebné objekty vrátane ich technického vybavenia)
Dostavba a prestavba  má tri navzájom prepojené riešenia,  a to v dostavbe nových priestorov a v prestavbe súčasných priestorov ŠO a podkrovia Národného domu (ND).
Dostavba objektu ŠO 

	Suterén – v suteréne objektu je umiestnené technologické zázemie objektu (strojovňa VZT, rozvodňa, vodomer), technické zázemie prevádzky divadla (maliarska dielňa, stolárska dielňa, propagácia, garderóba), sklady a hygienické zariadenia pre zamestnancov. Suterén objektu je prepojený spojovacou chodbou so suterénom terajšej budovy ŠO.
Súčasný stav:
	V súčasnom období ŠO nedisponuje  technickým zázemím pre opravy a údržbu kulís hraných inscenácií, a preto je potrebné aj pre malé opravy voziť kulisy do výrobných dielní na Jegorovovej ulici, ktoré sú vzdialené od budovy opery 6 km. 
Stav po dostavbe:
	Znížia sa náklady na dopravu do dielní a čas na opravy sa skráti a zefektívni. Dosiahne sa úspora prevádzkových nákladov a pracovného času.  
	
	Prízemie – v úrovni prízemia je umiestnený podjazd vysoký 3,5 m a o pol úrovne podlažia nižšie podjazd (3,6 m) do dvorovej časti medzi objektmi ŠO a ND. Na prízemí sa nachádza prevádzka divadelného klubu, sú tu umiestnené vstupné priestory zamestnancov divadla (centrálna vrátnica, návštevná miestnosť). 
Súčasný stav:
	Divadelný klub zamestnancov, ktorý slúži na občerstvenie zamestnancov počas skúšok a predstavení, sa po prestavbe uzavrie z dôvodu využitia na inštaláciu klimatizačného zariadenia. Má zlé hygienické podmienky. Súčasné vstupné priestory nespĺňajú bezpečnostné podmienky na  ochranu objektu a migráciu zamestnancov.
Stav po dostavbe:
	Vybudovaním nového divadelného klubu sa zlepšia hygienické podmienky a klub bude možné využívať vo voľných termínoch aj komerčne. Nové vstupné priestory zabezpečia kvalitnú ochranu objektu. Vznikne zisk z prenájmu alebo tržieb z nového divadelného klubu.
  
	1. poschodie – sú tu umiestnené šatne účinkujúcich (zbor, sólisti) s príslušným sociálnym a hygienickým vybavením. Podlažie je prepojené spojovacou chodbou s jestvujúcou budovou
s prechodom k javisku so zázemím (čakáreň hercov, maskérne, šatne na rýchle prezlieknutie).
Súčasný stav:
	Nevyhovujúce sociálno-hygienické podmienky pre účinkujúcich. V jednej šatni je až dvadsať účinkujúcich. Počas predstavenia, keď je v zákulisí okolo 80 až 100 ľudí, majú
k dispozícii 1 spoločné WC pre mužov aj ženy. Havarijný stav.
Stav po dostavbe:
	Doriešenie dehonestujúcich pracovných podmienok. Dosiahnutie štandardného pracovného prostredia. Odstránenie rizika zatvorenia divadla z hygienických dôvodov.

	2. poschodie – je tu umiestnená administratíva ŠO vrátane vedenia, konferenčná miestnosť, sociálne a hygienické vybavenie.
Súčasný stav:
	Najväčším nedostatkom je rozdelenie administratívy do dvoch sídiel. Ekonomický, personálny, kontrolný a bezpečnostný úsek sa nachádza na Jegorovovej ulici. Vzájomná komunikácia je zdĺhavá a prináša zbytočné náklady na komunikáciu. Riadenie je v takýchto podmienkach nepružné a nevytvára sa vzťah spolupatričnosti riešenia jednotlivých problematík.
Stav po dostavbe:
	Operatívna a efektívnejšia vzájomná komunikácia. Urýchlenie procesu prenosu informácií. Zlepšenie riadenia a vzájomných vzťahov. Vyriešenie nevyhovujúcich priestorov na Jegorovovej ulici ( výrobné dielne ŠO). Presunutie zamestnancov výrobných dielní a dopravy do uvoľnených priestorov. V súčasnosti používajú hygienicky nevyhovujúce priestory, ktoré bude potrebné z dôvodu neefektivity opravy asanovať. Zníženie nákladov na elektronickú komunikáciu, telefóny, poštovné a dopravu.

	3. poschodie – na  tomto poschodí je umiestnené skúšobné javisko s príslušenstvom (zvuková a svetelná réžia, sklad kulís), korepetičné miestnosti, skúšobňa zboru a príslušná sociálna a hygienická výbava.
Súčasný stav: 	
	V súčasnosti sa využíva jedno javisko na skúšky aj predstavenia, čo znemožňuje zvýšiť počet predstavení, ako aj iné využitie sály. Skúšobný proces opery je omnoho komplikovanejší
a náročnejší ako pri činohernom predstavení  a to z dôvodu dĺžky diela, potreby súhry medzi sólistami, orchestrom, zborom, baletom  a aj pre jazykovú náročnosť, keďže  až 90 % titulov je
v cudzom jazyku.
	Čas na naštudovanie  jednej opery je štruktúrovaný a pohybuje sa od dvoch do troch mesiacov podľa náročnosti diela, z čoho 6 – 7 týždňov prebiehajú skúšky na javisku. V jednom roku  je  4 – 5 premiér nových diel, z čoho vyplýva,  že  až  35 týždňov do roka je využiteľnosť javiska obmedzovaná skúšobným procesom nových diel.
	V súčasnom období je využívaná jedna miestnosť pre korepetície a tá je zároveň šatňou dirigentov. Má zlé akustické podmienky a svojou veľkosťou je nevhodná na túto prácu. Zbor nemá vlastnú skúšobňu a využíva na skúšky Bohéma klub.
Stav po dostavbe:
	Vybudovanie skúšobného javiska umožní využívať javiskový čas, ktorý bol pôvodne určený na  skúšky a koncerty, účinkovanie časti súboru, ktorý v tom čase nie je zaangažovaný do študijného procesu, účinkovanie iných súborov a  prenájmy sály. Vytvorením skúšobne zboru sa utvorí priestor na iné využívanie atraktívnych priestorov Bohéma klubu (predstavenia malých javiskových foriem, komorné koncerty, prenájom).
	Nárast počtu produkcií sa predpokladá asi o 60 % súčasného počtu a nárast tržieb asi
o 60 %.  Vzniká možnosť prenájmu skúšobného javiska pre iné súbory mimo využitia ŠO. Predpoklad tržieb je minimálne 100 tis. Sk.
	
	Podkrovie – je tu umiestnená skúšobňa orchestra so zázemím (sklad hudobných nástrojov, nahrávacie štúdio) a sociálne a hygienické zariadenia. Vo vrcholovej časti strechy sa  umiestní strojovňa VZT. Podkrovie je prepojené s podkrovím ND, kde sú šatne orchestra, ladiarne a sklad notového materiálu.
Súčasný stav:
	Skúšobňa orchestra je malá a akusticky zle riešená. Pracoviská orchestra sú vyhlásené za rizikové pracoviská.
Stav po dostavbe:
	Zlepšenie pracovných podmienok orchestra, zníženie rizika poškodenia sluchu. Využitie nahrávacieho štúdia na  prezentačné nahrávky a výroba vlastných CD nosičov. Prenájom nahrávacieho štúdia na komerčné účely. 
	Predpokladané tržby z predaja vlastných CD nosičov a prenájmu nahrávacieho štúdia asi 300 tis. Sk. 

Prestavba objektu ŠO 

	Priestor pod javiskom – v priestore pod javiskom a v zadnej časti budovy je umiestnené zväčšené orchestrisko so skladom hudobných nástrojov a skladom aktuálneho notového materiálu, ďalej šatne a sklady kulisárov, osvetľovačov a zvukárov, šatňa šepkárov, sklad rekvizít. V priestore pod hľadiskom (stredná časť budovy) je strojovňa VZT, inštalačná dielňa, krajčírska dielňa, sklady parochní, šatne príslušných zamestnancov a hygienické zariadenia.
Súčasný stav:
	Orchestrisko je malé so zlým akustickým riešením. Je vyhlásené za rizikové pracovisko. Skladové priestory sú nedostatočné. Šatne zamestnancov sú hygienicky nevhodné. Absentuje krajčírska dielňa na opravy a údržbu kostýmov a hygienické zariadenia.
Stav po prestavbe:
	Vyriešenie priestorových a akustických problémov orchestriska. Zníženie rizika poškodenia sluchu. Zväčšením orchestriska sa utvorí priestor pre účinkovanie opery SND v ŠO. Vyriešenie šatňových a hygienických priestorov. Operatívne riešenie opráv  a údržby kostýmov. Zníženie nákladov na prevoz kostýmov na opravy do dielní ŠO. Úspora pohonných hmôt
a pracovného času. Vytvorenie priestoru na účinkovanie väčších orchestrov hosťujúcich súborov.

	l. poschodie – nachádza sa  tu rozšírené javisko s točňou a ďalšou technológiou, šatne na rýchle prezliekanie,  maskérne, čakárne hercov, inšpicient.
Zmena nastáva  v umiestnení občerstvenia návštevníkov, novo navrhnuté je WC s predsieňou pre imobilných návštevníkov a s tým súvisiaca prístupová rampa pri bočnom vstupe do divadla. (Prístup je vyriešený cez šatňu, cez odklápaciu dosku šatňového pultu a otočné vešiaky). Novozriadený bude aj priestor prvej pomoci a inšpektora hľadiska.
Súčasný stav:
	Javisko má nedostatočnú veľkosť a nemá točňu, čo limituje možnosť umeleckého stvárnenia. Obslužné priestory javiska sú nevyhovujúce. Neexistuje bezbariérový prístup pre imobilných divákov. Nedostatočné hygienické podmienky.
Stav po prestavbe:
	Prehĺbenie javiska a nainštalovanie točne výrazne ovplyvní umeleckú kvalitu predstavení, umožní hosťovanie iných súborov vo väčšej miere, keďže doteraz je limitované priestorovými možnosťami. Zabezpečí sa bezbariérový prístup pre imobilných divákov s následným sociálnym vybavením.
	Cez zvýšenie kvality produkcie a technických možností sa dosiahne zvýšenie návštevnosti, tržieb a počtu predstavení tak vlastných, ako aj hosťujúcich súborov.

	2. poschodie – sú tu umiestnené šatne sólistov (zo strany prepojenia s novostavbou ŠO), terajšie administratívne priestory od Švantnerovej ulice budú využité ako priestory pre režiséra, dramaturga, dirigentov a inšpicientov.
Súčasný stav:
	Šatne sólistov sú umiestnené za javiskom. Režisér a inšpicienti nemajú šatňu.
Stav po prestavbe:
	Prestavbou javiska zaniknú šatne sólistov z dôvodu využitia tohto priestoru na prehĺbenie javiska. Po presunutí celej administratívy do dostavby vznikne priestor pre šatne režiséra, dramaturga, dirigentov a inšpicientov. Zlepšia sa pracovné podmienky a prístup k javisku.

	3. poschodie – na balkóne sa navrhuje sedenie pre návštevníkov v lóžach, na ktoré bezprostredne nadväzuje salónik pre prijímanie  V.I.P. hostí s kuchynkou a skladom.
Súčasný stav:
	V súčasnosti neexistuje priestor na usadenie významných hostí v sále. Nie je možné zabezpečiť bezpečnostné požiadavky na  ochranu ústavných činiteľov. Prijímanie V.I.P. hostí prebieha počas prestávok a po predstavení v kancelárii riaditeľa v nedôstojných podmienkach.
Stav po prestavbe:
	Vytvorenie vhodných miest na sedenie spĺňajúcich podmienky na  bezpečnosť ústavných činiteľov. Vytvorenie priestoru na  spoločenské a rokovacie podmienky v salóniku. Spoločensko-bezpečnostné vylepšenie podmienok.

	4. poschodie – opäť sa sprístupní pôvodná galéria. V podkroví rozšíreného povraziska sa vytvorí technologický strop s príslušným vybavením.
Súčasný stav:
	Pôvodná galéria je uzavretá, keďže sa tam nachádzajú šatne baletu. Absentuje zadné svietenie na javisku.
Stav po prestavbe:
	Otvorením galérie sa nahradia miesta pre divákov, ktoré zaniknú rozšírením orchestriska. Zavedú sa technické zariadenia do zadnej časti prehĺbeného javiska. Skvalitní sa umelecká produkcia.

           5. podkrovie – podkrovie nad hľadiskom bude sčasti využívané ako strojovňa VZT.
V podkroví nad prednou časťou objektu budú umiestnené šatne baletného súboru s hygienickým vybavením a príslušenstvom. Táto časť podkrovia je prepojená so zrekonštruovaným podkrovím ND.
Súčasný stav:
	V súčasnom období sa v budove ŠO nenachádza klimatizácia a ani vhodné odvetranie hľadiska a javiska. Problém je najmä v letných mesiacoch, keď tepelné podmienky odrádzajú divákov od návštevy divadla.
Stav po prestavbe:
	Zlepšenie podmienok pre divákov a účinkujúcich. Po otvorení galérie a zrušení šatní baletu sa vytvoria nové priestory pre členov baletu.

Rekonštrukcia podkrovia ND

Súčasný stav:
	Podkrovie ND je majetkom mesta Banská Bystrica, ktoré bude dlhodobo na 20 rokov prenajaté Štátnej opere za poplatok 100,- Sk za rok. Tento prenájom už odsúhlasilo
mestské zastupiteľstvo. ŠO nevlastní žiadne ubytovacie kapacity a na  ubytovanie hosťujúcich umelcov (režisér, výtvarníci, sólisti, výpomoc do orchestra, baletu) používa hotelové služby. U režisérov a výtvarníkov ide o dlhodobejšie ubytovanie počas štúdia inscenácie (dva mesiace). Šatne orchestra sú hygienicky nevyhovujúce s nadmerným počtom hráčov v jednej miestnosti, bez hygienických zariadení.
Stav po prestavbe:
	Po prestavbe tu bude umiestnené prechodné ubytovanie hotelového typu pre hosťujúcich umelcov a účastníkov speváckych kurzov. V časti dotyku s podkrovím novostavby  budú šatne
a ladiarne orchestra, hygienické zariadenia. Zakomponovanie podkrovia ND do celkového riešenia vytvára podmienky kompaktnosti a kontinuity Štátnej opery medzi dostavbou
a jestvujúcou budovou Štátnej opery. 
	Vyriešením ubytovacích priestorov dôjde k ročnej úspore minimálne 1 milión  Sk. Zmenia sa hygienicky nevyhovujúce pracovné podmienky členov orchestra. Vzniknú, aj keď malé  kapacitné možnosti na prenájom izieb.

Porovnanie rozlohy v m2 - súčasný stav a stav po dostavbe a prestavbe
										
PRIESTOR	SÚČASNÝ STAV	STAV PO PRESTAVBE	
šatne sólistov	75,52 m2	123,73 m2	
šatne orchestra	78,09 m2	121,90 m2	
šatne zboru	57,24 m2	156,06 m2	
šatne baletu	31,55 m2	39,16 m2	
šatne ostat. (dirigenti, režisér, šepkár atď.)	29,39 m2	55,09 m2	
sociálne zariadenia (WC)	42,07 m2	94,32 m2	
sprchy	14,46 m2	115,08 m2	
javisko (vrátane proscénia)	144,30 m2	232,80 m2	
skúšobne javisko	0 m2	171,44 m2	
orchestrisko	71,40 m2	98,45 m2	
skúšobňa orchestra	83,36 m2	123,69 m2	
ladiarne orchestra	0 m2	30,49 m2	
skúšobňa zboru	0 m2	93,31 m2	
korepetície	0 m2	64,78 m2	
administratíva (kancelárska plocha)	250,68 m2	281,83 m2	
divadelný bufet	145,24 m2	122,20 m2	
strojovne VZT	0 m2	499,07 m2	
ubytovacie priestory	0 m2	168,11 m2	

Finančný a časový plán dostavby a prestavby Štátnej opery, podrobný rozpis čerpania finančných prostriedkov z časového hľadiska,  ako aj rekapitulácia rozpočtových nákladov v členení podľa vyhl. č. 392/1998 Z. z. tvoria prílohy tohto materiálu.

Predkladaný materiál vychádza z novelizovaného stavebného zámeru vypracovaného firmou Stavoinvesta, s. r. o.,  Banská Bystrica z 28. februára 2005. Dodávateľ stavby bude vybraný v súlade so zákonom č. 523/2003 Z. z. o verejnom obstarávaní a o zmene zákona
č. 575/2001 Z. z. o organizácii ústrednej štátnej správy v znení neskorších predpisov.